1. ***Napirendi pont***

***ELŐTERJESZTÉS***

***Alcsútdoboz Települési Önkormányzat Képviselő-testületének***

***2017. május 24-i rendkívüli ülésére***

 ***Előterjesztés címe és tárgya:***

***„Alcsútdobozi Egészségügyi Központ felújítása TOP-4.1.1-15-FE1 pályázati forrásból” tárgyú közbeszerzési eljárás eredményének megállapításáról szóló határozat módosítása***

***Tárgykört rendező jogszabály:***

* *a közbeszerzésekről szóló 2015. évi CXLIII. törvény*

***Előterjesztő: Tóth Erika polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*„Alcsútdobozi Egészségügyi Központ felújítása TOP-4.1.1-15-FE1 pályázati forrásból” tárgyában**hirdetmény közzététele nélküli meghívásos közbeszerzési eljárást indítottunk.*

*Az eljárás során négy ajánlattevő nyújtott be ajánlatot, melyből kettő érvényes ajánlatot fogadtunk be. Az eljárás ellenőrzése során az ellenőrző hatóság jelezte, hogy a második helyezett érvényes ajánlat ajánlati ára meghaladja az ajánlattételi felhívásban megállapított határértéket, azért azt érvénytelen ajánlatnak kell elfogadni.*

*Fentiek alapján javasolom, hogy az eljárás eredményéről szóló döntésünket a Bírálóbizottság javaslatát elfogadva akként módosítsuk, hogy egyetlen érvényes ajánlattevőt fogadjunk el, és a vállalkozási szerződést változatlanul a Koch és S Kft.-vel kösse meg az Önkormányzat az ajánlattételi felhívás mellékletét képező szerződés-tervezet szerint. Technikailag a döntés egy új határozat meghozatalát és egyben a hibás döntés visszavonását jelenti.*

*A döntés meghozatala során a Kbt. alapján javasolom és kérem a név szerinti szavazást.*

*Alcsútdoboz, 2017. május 23.*

 *Tisztelettel:*

 ***Tóth Erika***

***polgármester***

***HATÁROZATI JAVASLAT***

***Alcsútdoboz Települési Önkormányzat Képviselő-testületének***

***…../2017. (V.24.) számú határozata***

***„Alcsútdobozi Egészségügyi Központ felújítása TOP-4.1.1-15-FE1 pályázati forrásból” tárgyú közbeszerzési eljárásban a nyertes ajánlattevő kiválasztásáról szóló 75/2017. (V.04.) határozat módosításáról***

*Alcsútdoboz Települési Önkormányzat Képviselő-testülete „Alcsútdobozi Egészségügyi Központ felújítása TOP-4.1.1-15-FE1 pályázati forrásból” tárgyú közbeszerzési eljárásban az alábbiakról határoz:*

*A Képviselőtestület a Bírálóbizottság döntési javaslatát - a Kbt. 27. § (5) bekezdésben előírt - név szerinti szavazással - elfogadva az alábbi határozatot hozza:*

***1.,*** *A „Vállalkozási szerződés „Alcsútdobozi Egészségügyi Központ felújítása TOP-4.1.1-15-FE1 pályázati forrásból”” elnevezésű közbeszerzési eljárásra ajánlattételi határidőre 4 (négy) ajánlattevő nyújtott be ajánlatot. Ebből 1 (egy) ajánlat érvényes és 3 (három) ajánlat érvénytelen.*

***2., Az eljárás nyertese:***

***Koch és S Kft.***

*8086 Felcsút, Kassai utca 2.*

*Egyösszegű ajánlati ára:* ***nettó 28 273 567 Ft***

*Kiválasztásának indokai:*

* *Ajánlattevő ajánlata érvényes;*
* *Az ajánlattevő a „legjobb ár-érték arányt megjelenítő’ szempontrendszer szerint legelőnyösebb ajánlatot nyújtotta be;*
* *Ajánlattevő egyösszegű ajánlati ára nem haladja meg a rendelkezésre álló fedezet összegét.*

***3., A nyertes ajánlatot követő legkedvezőbb ajánlatot benyújtó ajánlattevő:***

***Ajánlatkérő nem hirdet a nyertes ajánlatot követő legkedvezőbb ajánlatot benyújtó ajánlattevőt.***

*Indoka:*

 *Csak egy érvényes ajánlatot nyújtottak be.*

***4.,*** *A Képviselő-testület felhatalmazza a Polgármestert - a Kbt. 131. § (6) bekezdés szerinti szerződéskötési moratórium (írásbeli összegezés módosításának megküldése napját követő öt napos időtartam) leteltével - a szerződés megkötésére.*

***5.,*** *A 75/2017. (V.04.) számú határozatát hatályon kívül helyezi.*

*Határidő: Azonnal*

*Felelős: Polgármester*